sasicodes/solvari-1 huggingface dataset:
மாமா வீட்டிற்கு போக மாட்டேன் என ஒற்றைப் புள்ளியில் நிற்க முடிந்தது போல் சட்டென சமாதி ஆகாது போல் இந்த சுயம்வர நினைவுகள் ஆனால் ஒரே ஒரு நொடிதான் என்ன இருந்தாலும் அடுத்தவளுக்குரியவன் இவன் என்ற ஒரு சிந்தனை சூட்டு கோலாய் சூடிழுக்க அவன் திசையே திரும்பாமல் விறுவிறுவென நடந்தாள் பெண்.
ஆனால் விசாகனால் அப்படிப் போக முடியாதுதானே தன் கார் கதவை திறந்து கொண்டு இறங்கிய விசாகன் தன் புறமே திரும்பாமல் செல்லும் வாணியைப் காணவும் நேரடியாக அவளிடம் சென்றான்.
அவள் சடையை தூக்கிப் பார்த்த நேரத்திலிருந்து ஒரு உறுத்தல் போல் அவன் மனதில் ஒன்று படுத்துக் கிடக்கிறதே அப்போதிருந்தே வாணியை ஒரு கணம் பார்த்து பேசிவிட்டு வந்துவிட்டால் நலமாக இருக்கும் போல் அவனுக்குள் ஒரு உணர்வு.
அவள் தன் வகுப்பு மாணவிகளுடன் இருப்பாளே என இதுவரை வாணியை தேடிச் செல்லாமல் தவிர்த்திருந்தவன் இப்போதோ அவளே எதிர்ப்பட அதிலும் தன்னந்தனியாக அவள் வர இவ்ளவுக்கு பிறகும் தனியாதான் சுத்ற என்ன?
அதுவரைக்குமே விசாகன் தன்னை நோக்கி வருவதை அறிந்திராத வாணி இப்போது தூக்கி வாரிப் போட நிமிர்ந்தவள் அப்போதுதான் கவனிக்கிறாள் எப்போதுமே ஃபார்மல்ஸ் அல்லது செமி கேஷுவல்ஸில் இருப்பவன் இன்று பட்டு வேஷ்டி சட்டையில் இருந்தான்.
விழாவை நடத்துபவன் என்ற வகையில் இவனும் தீம் படி வேஷ்டி சட்டையில் வந்திருக்கிறான் எனப் புரிந்தாலும் நீல நிறை பாவாடை தாவணி அணிந்து வந்திருந்த ரவளிதான் முதலில் வாணிக்கு ஞாபகம் வந்தாள்.
இது ரவளிக்காக என அவனே சொன்னான்தானே முடிந்தவரை இயல்பாகக் காட்டிக் கொள்ள அவள் முனைந்தாலும் அக்கினியில் நின்று கொண்டு அமைதியை கடை பிடிக்க எடுக்கும் முயற்சி போல் இருந்தது அது.
உங்க ரவளிய பத்தி மட்டும் யாரும் தப்பா பேசிடக் கூடாதுன்னு அவட்ட காலேஜல வச்சு நீங்க பேசுறதே இல்ல அப்ப எங்க வாணிய மட்டும் யாரும் எதுவும் சொல்லலாமோ?
ஆனால் அவனோ சில்லளவு நக்கலும் பொட்டளவு கிண்டலுமாய் ஓய் பைதா அங்க இங்க உருண்டு ஓடாம உங்க வாணி மேடத்தோட இருந்து அவங்கள முதல்ல பத்ரமா பார்த்துக்க வழியப் பாருங்க எனதான் பதில் கொடுத்தான்.
அடுத்து பேசத் துவங்கிவிட்டாலும் லிசியிடம் போல் பார்க்கும் இடத்திலெல்லாம் வாணியிடம் இவன் பேசுவது இந்த ஊருக்கு சரியாய் வராது என்பது இவன் அறிவு.
ஆக நேற்று அந்த தடியன்கள் விஷயத்தில் தவிர்க்க முடியாமல் வாணியுடன் இவன் எல்லோர் முன்பும் வந்து நின்றானே தவிர பொது இடங்களில் வாணியிடம் பேசுவதை தவிர்க்க வேண்டும் எனதான் எண்ணி இருந்தான்.
அல்லது வெறும் பைதாவான்னு மெதுவா ஆராய்ச்சி செய்துக்கோங்க அவன் சொல்ல கேட்டிருந்த பபிதாவுக்கு ட்ரெயின் விடும் அளவு காதிலிருந்து புகை வந்தாலும் வாணியின் நெற்றியை தொட்டுப் பார்த்துக் கொண்டாள்.
அதெல்லாம் அவ ரொம்ப நல்லாதான் இருக்காசொன்னனே எங்க ஃப்ரெண்ட நாங்க நல்லா பார்த்துப்போம் நீங்க இடத்த காலி செய்ங்க காத்து வரட்டும் கடுப்பான பபிதாவின் கரெக்டான ரிப்ளை.
ரவளி விஷயம் உங்களோடயே இப்போதைக்கு இருக்கட்டும் வெளிய சொல்லிடாதீங்க ஏன்னா நானே இன்னும் ரவளிட்ட இதை சொல்லல வாணிக்கு மட்டுமில்ல ரவளிக்கும் அவளப் பத்தி யாரும் தப்பா பேசுனா கஷ்டமா இருக்கும்னு ஞாபகம் வச்சுகோங்க சொன்னபடி திரும்பிச் செல்ல துவங்கி இருந்தான் அவன்.
நோ ப்ராப்ஸ் சார் நீங்க வாணிய மறந்துடுங்க நாங்க ரவளிய மறந்துடுறோம் பபிதா இப்படி விசாகனுக்கு விடை கொடுத்த வகையில்தான் வாணி நடப்புக்கு வந்தாள்.
நான் வாணிட்ட பப்ளிக்ல பேசலைனுதான் சொன்னனே தவிர அவள மறந்துடுறேன்னு எல்லாம் ஒரு நாளும் சொல்லல என இதுவரை இருந்த இலகுநிலை கேலி எல்லாம் வடிய கடைந்தெடுத்த அழுத்தத்துடன் பபிதாவிடம் சொன்னவன் பின் கிண்டலாக என்ன வாணி இது உனக்கு ஃப்ரெண்டாகிறவங்கல்லாம் கொஞ்சம் கழன்ட கேஸாவே இருக்காங்க?
இந்த மொத்த நிகழ்வின் காரணமாக எதோ வகையில் அவன் ஈகோ இல்லாதவன் வாணி மீது உண்மையான அக்கறை உள்ளவன் என விசாகன் மீது மரியாதை வருகிறதே அவளுக்கு.
பபிதாவுக்கு வாணிக்கும் விசாகனுக்கும் இடையில் உள்ள எல்லா நிகழ்வுகளும் தெரியாது எனினும் எப்போது அவன் இன்னொரு பெண்ணை விரும்புகிறானோ அப்போது அவனிடம் தடுமாறும் வாணி அவனைவிட்டு விலகி இருப்பதுதான் எல்லா வகையிலும் நல்லது என்பது புரிதல்.
பொது இடங்களில் மட்டுமல்ல லிசியோடோ இன்னும் மற்ற வகையிலோ கூட விசாகனை சந்திக்கவே கூடாது என்பதுதான் வாணியின் எண்ணமும் ஆக அவளும் இதை தடுக்க முயலவில்லை.
இப்படி இவர்கள் பிரிவினையை பேசி முடித்துக் கொண்ட காட்சியே இவர்களை திருமணம் எனும் பந்தத்தில் சேர்த்து வைக்க திட்டமிட காரணமாகியது வேறு இரு கண்களுக்கு.
ஆம் பெற்றோர் வர வேண்டிய விழாவான இதற்கு வாணியின் அப்பாவுக்கு விடுப்பு எடுக்கும் சூழல் இல்லை என்பதால் யாரும் வருவதாய் முதலில் திட்டமில்லை.
ஆனால் நேற்றைய நிகழ்வை இரவு வாணியின் சௌந்தர் மாமா மூலம் கேள்வியுற்றதும் வாணியின் அப்பாவுக்கு தன் மகளை தன் மனைவியாவது சென்று பார்த்து வர வேண்டும் என தோன்றிவிட்டது.
நானும் ரவியுமா சமாளிச்சுப்போம் போய் வாணிக்குட்டிய பார்த்துட்டு வந்துடேன் மத்த பேரெண்ட்ஸ் எல்லாம் வந்துருப்பாங்க இவளுக்கு இன்னும் என்னவோ போல இருக்கும் என்று தன் மனைவியை காலையில் ஃப்ளைட் ஏத்திவிட்டுவிட்டார்.
ஆக லிசியிடம் தகவல் தெரிவிக்கப்பட விமான நிலையத்துக்கு தனது அத்தைக்கென கார் அனுப்பி வைத்த லிசி இது வாணிக்கு சர்ப்ரைஸாக இருக்கட்டும் என சொல்லாமல் வைத்துக் கொண்டாள்.
மகளுக்கும் திருமணம் வரும் என்ற நினைவே சற்று பிரளயபடுத்துகிறதே நேருக்கு நேராய் யாரையும் கண் பார்த்து பேசும் தன் மகள் அவளது பார்வையை பெரும்பாலும் தன் தோழியின் புறமாய் செலுத்தி இருக்க அவ்வப்போது மட்டுமே அந்த ஆடவனை நிமிர்ந்து பார்க்க அவனோ முகத்தில் சின்னதாய் சிரிப்பும் கேலியும் துலங்க எதையோ சொல்லிக் கொண்டிருக்கிறான்.
பொதுவாய் அன்னிய ஆண்களின் முன்னிலையில் வெட்ட வரும் கத்தி போல நிற்க்கும் தன் மகளிடம் பாய்ந்து கிடக்கும் இயல் வகை பெண்மையின் தன்மைகள் அவள் இந்த உறவில் இயல்பாகவே பாதுகாப்பாய் உணர்கிறாள் என்பதை சுட்டிக் காட்ட கேலி துலங்கினாலும் அதையும்விட அந்த ஆண் மகனிடம் காணக் கிடைக்கும் அக்கறைப் பார்வைகளும் பத்திரப் படுத்தும் வகை நடவடிக்கைகளும் விடை பெற்று தன் கார் புறமாக அவன் சென்று விட்டாலும் வாணியும் பபிதாவும் யாருமற்ற இந்த மைதானத்திலிருந்து மக்கள் கூட்டமாயிருக்கும் இடம் சென்று சேரும் வரை அவர்களை கவனித்திருந்துவிட்டே அவன் தன் வேலையை கவனிக்க சென்ற பாங்கும் நம்ம அண்ணா வீட்டு விஷேஷம் எதிலயோ இந்தப் பையனப் பார்த்திருக்கமே?
விடுதி மாணவர்களின் பெற்றோர்கள் இந்த விழாவுக்கு வந்திருந்ததால் அவர்களுக்கும் அருகிலிருக்கும் முக்கிய பேருந்து நிலையமான திருநெல்வேலி சென்று சேர கல்லூரியிலிருந்து பேருந்துகள் ஏற்பாடு செய்திருந்தனர்.
இதில் கிளம்ப வேண்டிய கார் அருகில் வரவும் எப்போதும் அவள் இப்படி நடந்து கொள்பவளெல்லாம் இல்லை ஆனால் இன்று அம்மாவைக் கட்டிக் கொள்ளத் தோன்றியது.
லிசிக்கா நீயும் வாணியும் கூட தூத்துகுடி வந்துட்டு வாங்க இங்க ஹாஸ்ட்டல்ல யாருமே இருக்க மாதிரி தெரியல நீங்க மட்டும் தனியா இருக்க வேண்டாம் என திட்டத்தை மாற்றினான்.
வாணியோ இனி இவனுடன் பழகும் தருணங்களை முற்றிலுமாக தவிர்க்க வேண்டும் என இன்று காலைதான் முடிவு செய்திருக்கிறாள் ஆனால் இப்போதே அதை செயல்படுத்த வகை தெரியாமல் நின்றாள்.
லிசியும் வெளியே செல்ல சம்மதிக்கும் போது இவள் மட்டுமாக மொத்த பில்டிங்கில் இருக்கலாம் என முடிவெடுக்க முடியாதே என்ன செய்யலாம் என்ற கேள்வி பின் மனதில் ஓடிக் கொண்டிருக்க இவள் அம்மாவிடம் பேசியபடி விசாகனின் காருக்காக காந்திருந்த அந்த நேரம் ஓட்டமும் நடையுமாய் இவர்களிடம் வந்தாள் அவள்.
அப்போ லிசிக்கா வீட்டுக்கு வர்றப்ப உங்கள வாணிக்காவெல்லாம் பார்த்துருக்கேன் எனதான் தன்னை வாணியின் அம்மாவிடம் அறிமுகம் செய்து கொண்டாள் ரவளி.
யாரையும் வாங்க நல்லா இருக்கீங்களா என்றெல்லாம் வரவேற்பவள்தான் வாணி ஆனால் இந்த கை குவிப்பு இந்த வணக்கம் இதெல்லாம் இவள் பழகியதில்லையே ரவளிக்கு சற்று குண்டான உடல்வாகுதான் என்றாலும் மிக லட்சணமான முகத்தோடும் விசாகனிலிருந்து எடுத்து செய்து வைத்தது போல அவனின் அதே நிறத்தோடும் இருந்தாள் அவள்.
முன்ன இருந்தே பங்க்ஷன் மூனு மணிக்குள்ள முடிஞ்சிடும்னு சொல்லி இருக்காங்க இருந்தும் காலைல அவ அப்பாட்ட எப்ப முடியும்னு தெரியாதுன்னு இந்த ரவளி சொன்னா இப்பவும் விழா முடிஞ்சு ரெண்டரை மணி நேரம் கிட்ட ஆகப் போகுது இப்ப வரைக்கும் சொல்லலையாம் ஏன்?
கேட்டுக் கொண்டது எதையும் ஆராயும் வாணியின் மனம் ரவளிட்ட இனி தப்பு கண்டு பிடிச்ச உன்ன கழுத்த நெரிச்சு கொன்னுடுவேன் என்ற இவளின் பதிலில் கப்சிப் என்றும் ஆகியது.
அவளின் இவளுக்கான கேள்வியை மட்டுமாய் கணக்கிலெடுத்து பதில் கொடுக்க வேண்டும் என முடிவு செய்திருந்த வாணி இந்தக் கேள்வியில் இயல்பாகவே தன் பால்யத்துக்கு திரும்ப வாவ் கோமுவ உங்களுக்கு தெரியுமா?
வெறுப்பெனும் சுவர் ஒன்றும் பிறப்பில் வருவதில்லையே ஒரு வகையில் விசாகன் விஷயம் தாண்டி ரவளியிடம் இயல்பாக முடிந்தது வாணிக்கு.
நட்பு துளிர் விட்டிருந்தது இவர்களது வார்த்தைகளில் இதில் அந்நேரம் தன் காரில் அங்கு வந்த விசாகன் கண்களில் கமழ்ந்தெழுந்த ஆவல் ஆனந்தம் மற்றும் ஆச்சர்யத்தை அப்படியே காணாதது போல காற்றில் விட்டாள் வாணி.
அதோடு மட்டுமல்லாமல் காரில் ஏறியதும் ஈவ்னிங் டைம் வெளிய பார்க்க சூப்பரா இருக்கும் என்றபடி லிசி கொண்டு வந்திருந்த ஃபைனாகுலரை தன் கையில் எடுத்துக் கொண்டாள்.
இப்போது இவர்கள் இருந்த கார் ஒரு டர்ன் அடித்து கல்லூரி வெளிவாசலை நோக்கி திரும்ப அதில் ஒரு சுற்றாக கல்லூரி மைதானமே இவள் ஃபைனாகுலருக்குள் வந்து போக சற்று முன் ரவளி ஓடி வந்தாளே அந்த திசையில் இருந்து ஒருவன் இவர்கள் காரைப் பார்த்துக் கொண்டிருப்பது வாணியின் பார்வையில் கிடைக்கிறது.
யாருமே இல்லைனு இந்த ரவளி சொன்னாளே என ஒரு கணம் வாணியின் உள்ளுணர்வு உறுத்தினாலும் இந்த நிகழ்வையும் அப்படியே அவள் மனதிலிருந்து உதறி எறிந்தாள்.
அம்மா கூடதானே ஸ்பென்ட் செய்றேன் என்றபடி தன் ஒரு கையால் இப்போதுவரை பற்றி இருந்த தன் அம்மாவின் கையை தூக்கி அவனிடம் காட்டியவள் அவன் அதற்கு என்ன வகையில் பதில் எக்க்ஷ்ப்ரெஷன் கொடுத்தான் என்பதைகூட ரியர்வ்யூ கண்ணாடியில் பார்க்காமல் மீண்டும் மீ அன்ட் மை பைனாகுலர் மோடிற்கு சென்றுவிட்டாள்.
பெரிய கோட்டை சுவர் போல சுற்றுச் சுவரும் உள்ளே இரண்டு ஓரங்களில் பழையகால அரண்மனையை நியாபகப் படுத்தும் இரண்டு ப்ரமாண்ட கட்டிடங்களுமாய் அது.
நீங்க கார்ல வெயிட் செய்ங்க அத்த நானும் வாணியும் போய் ரவளி அப்பாட்ட நாங்கதான் வந்து ட்ராப் செய்தோம்னு சொல்லிட்டு வந்துடுறேன் என்றபடி லிசி இறங்கிவிட்டாள்.
அந்த வீட்டின் ப்ரமாண்ட கேட்டில் காணப்பட்ட ஒரு குட்டிக் கதவை திறந்து கொண்டு இவர்கள் மூவரும் உள்ளே செல்ல அங்கு இட ஓர பங்களாவின் போர்ட்டிகோவை ஒட்டி சின்னதாய் ஒரு வீடு.
ஒரு கணம் திகைத்த அவரிடம் அப்பா லிசிக்கா இது அவங்க அத்தப் பொண்ணு வாணி அவங்களும் எங்க காலேஜ்லதான்பா படிக்காங்க என அறிமுகப் படுத்தினாள் ரவளி.
கேட்டிலிருந்த சிறு கதவு சரியாய் மூடப் படாமல் இருந்ததால் அதன் மீது கை வைத்து தள்ளும் போது சத்தமின்றி திறந்து கொள்கிறதென்றால் அதை தள்ளிய விதத்தில் தவறுதலாய் கையிலிருந்த மொபைலை நழுவவிட்டு மீண்டுமாய் கேட்ச் பிடித்தாள் வாணி.
கல்லூரியில் இவர்கள் கார் வட்டமடித்து திரும்புகையில் வாணி ஃபைனாகுலரில் பிடிபட்ட அந்த முகம் ஃபோட்டாவாய் வல ஓரத்தில் ஸ்டீஃபன் அண்ணா என்ற அடையாளத்தோடு உட்கார்ந்திருந்தது.
அவன் அவளிடம் பேசிக் கொள்ளும் போது இதெல்லாம் தெளிந்து விடும்தானே என்ன ரவளிமா அப்ப இருந்து கூப்டுறேன் நீ உன் ஃபோன எடுக்கவே இல்ல.
நான் கூப்ட வந்திருப்பேன்ல என ரவளியின் அப்பா கேட்பதையும் அதற்கு ஜ்ஸ்ட் இப்பதான்பா ஃபங்க்ஷன் முடிஞ்சிது செம்ம லேட் அதான் காலேஜே எல்லாரையும் கொண்டு போய் விடுறாங்க லிசிக்கா இப்பதான உடம்பு சரியாகி வந்த என்கூட கார்ல வான்னு ரொம்பவும் கேட்டுகிட்டதால அவங்க கூட வர வேண்டியதாகிட்டு.
வெரி குட் வாணியின் மனம் நரக எரிச்சலோடு நக்கலாக சொல்லிக் கொள்ள ரவளி மீது துளிர் விட்டிருந்த இவளது நட்பு செடி அங்கேயே நூலாம்படையில் தூக்கிட்டு செத்துப் போனது.
விசாகன் மீது வெடித்துக் கொண்டு வரும் கரிசனையும் அதற்கு கொஞ்சமும் குறையாமல் வரும் கோபமும் சேர எதுவும் சொல்லாமல் தன் அம்மாவின் அருகில் உட்கார்ந்த வாணி அவர் கையைப் பிடித்துக் கொண்டு அவர் தோளில் சாய்ந்து கண் மூடிக் கொண்டாள்.
தான் விசாகனை விரும்புவதாக இதுவரை நினைக்காதிருந்திருந்தால் வாணி ரவளியின் இந்தக் காரியங்களைக் குறித்து விசாகனிடம் சொல்லி இருப்பாளாக இருக்கும்.
அடுத்து தூத்துகுடி விமானநிலையத்தில் வாணியின் அம்மாவை வழி அனுப்பிவிட்டு திரும்பத் துவங்கும் வரைக்குமே விசாகன் வாணியிடம் ஒரு வார்த்தைப் பேசவில்லை.
வரும் வழியிலேயே ஒரு ஹோட்டலில் ஒரு நாற்பதைம்பது போல் எண்ணம் ப்ரியாணிப் பார்சல் வாங்கிக் கொண்டவன் இன்னொரு கடையிலிருந்து ஏற்கனவே சொல்லி வைத்திருந்த குழந்தைகள் உடை பெட்ஷீட் நிரம்பிய பைகளையும் எடுத்துக் கொண்டு வழியில் தென்படும் தேவையுள்ள முதியவர் குழந்தைகள் ஒவ்வொருவரிடமும் காரை நிறுத்தி இறங்கிப் போய் ஆளுக்கொரு பார்சலாக கொடுத்துவிட்டு வந்து கொண்டிருந்தான்.
ஒவ்வொரு முறை அவன் இறங்கிப் போகும் போதும் அவன் சென்று திரும்பும் வரை நடக்கும் காட்சியை பார்வை அகற்றாமல் பார்க்கத் தோன்றும்தானே இவளுக்கு?
சார் ரொம்ப சந்தோஷமாகிட்டாலும் இப்படித்தான் செய்வார் எக்கசக்கமா ஸ்ட்ரெஸ் ஆகிட்டாலும் இப்படித்தான் செய்வார் என்றாள் சின்ன கேலியோடு.
ஆனா கடவுள்னு ஒருத்தர் இருக்கார் அவர் பிள்ளைங்களுக்கு செய்தா அவருக்கே செய்த மாதிரி அப்டின்னு இப்படி ஒரு நம்பிக்கை லிசி இன்னுமாய் தொடர அதை காருக்கு வெளியே ஒரு முதியவரிடம் எதையோ பொறுப்பாய் பேசியபடி நின்று கொண்டிருந்த விசாகனைப் பார்த்துக் கொண்டே காதில் வாங்கினாள் வாணி.
நேத்தைய போலீஸ் கேஸ் இன்னைக்கு பங்ஷனுக்கு அப்பா வராம நாமளா நடத்தனும்னு ஆனது அதோட நிறைய பேர் வெவ்வேற இடத்துல இருந்து நம்ம காலேஜ்க்கு வந்துட்டு திரும்பிப் போகணும்ன்ற சிச்சுவேஷன் இதெல்லாம் சேர்ந்து நேத்துல இருந்து சார் கொஞ்சம் டென்ஷன்.
இதில் பங்க்ஷனும் நல்லா நடந்து ஒரு சின்ன ஆக்சிடென்ட் கூட ஆகிடாம எல்லாரும் பத்ரமா வந்துட்டு கிளம்பியாச்சுன்னு இவன் இப்படி சுத்திட்டு இருக்கான் லிசியின் மீதி விளக்கத்தையும் தன் கண்கொட்டி விழிக்காமல் இவள் கேட்டதால் போலும் இவள் பார்வையை உணர்ந்தானோ?
நாம எந்த ஹோட்டலுக்கும் போகல இந்த கொடுக்காப் புளிய பாரு அப்ப இருந்து டல்லடிக்குது அதுக்காக ஒரு குட்டி பிக்னிக் லிசிக்கு பதில் சொல்லிக் கொண்டே காரை எதோ காட்டுப் புற சாலைக்குள் திருப்பினான் விசாகன்.
துள்ளலாய் பின் புறம் நோக்கி திரும்பி அமர்ந்து இப்ப வெளிய பாருங்க மேடம்ஜி எனக்கு எவ்ளவு நல்லா கண் தெரியுதுன்னு தெரியும் காரின் கதவுப் புறத்தை நோக்கி வாணியிடம் கை காட்டினான்.
அதுவரைக்கும் ட்ரைவ் செய்து கொண்டிருக்கும் அவன் பின் தலையை பார்த்தே பதில் சொல்லிக் கொண்டு வந்த வாணி அப்போதுதான் சற்றாய் அவன் மீதிருந்து கவனத்தை திருப்பினாள்.
உங்க டெக்னிக்தாங்க குருஜி நல்ல விதமா அடுத்தவங்க மனசுக்கு பிடிச்ச மாதிரி கவனிச்சுட்டு அடுத்து கேட்க வேண்டிய கன்னா பின்னா கேள்வியெல்லாம் கேட்கிறது என தன் செயலை காரணப்படுத்தியபடி காலைல அந்தப் பைதா இனி நாம பேசவே வேண்டாம்னு சொல்றா நீ ஒரு வார்த்தை கூட மறுப்பா சொல்லல அடுத்தும் அம்மா என்ட்ட பேசுறாங்க நீ ஒரு வார்த்தை சேர்ந்து பேசல கார்லயும் சைலண்ட் மோட் ரவளி வரவும் கேட்கவே வேண்டாம்.
எனக்கு தெரிஞ்சு ரவளிட்ட உனக்கு எதோ பிடிக்கல அதை என்ட்ட சொல்றதுக்கும் உனக்கு மனசு இல்ல அதனால மொத்தத்துக்கு என்ட்ட பேசாமலே இருந்துடலாம்னு நினச்சுட்ட என்ன?
வாணி அமனுஷ்யத்தைக் கண்டது போல் திகைக்க லிசிக்கு இதையெல்லாம் அவர்கள் இருவருமாக பேசிக் கொள்வது தான் சரியாக இருக்கும் எனத் தோன்ற அவளோ இப்போது கதவை திறந்து கொண்டு இறங்க முயன்றாள்.
அட அக்கா.. முண்டந்துறை டைகர் ரிசர்வ்குள்ள இருக்கோம் கரடி புலிக்கெல்லாம் கபாப் ஆகணும்னா மட்டும் இறங்கு என இலகுவாக சொல்லிக் கொண்டே குறுக்காக கை நீட்டினான் அவன்.
அறிவு அக்கா இது அது இல்ல அது தென்காசில எங்க தோப்பு பக்கத்துல இருக்குன்னு சொல்லி இருக்கனே இன்னும் அவன் இப்படியே பேசிக் கொண்டிருக்க கார எடுங்க நான் ஹாஸ்டல் போகணும் இப்ப நீங்க எடுக்கலைனா நானே இறங்கிப் போய்டுவேன் முழு பாலைவன முகத்தில் கங்காய் கமழும் குரலில் சொல்லியபடி இப்போது கார் கதவை திறக்க முயன்றது வாணியின் முறையாயிற்று.
அண்ணி இன்னொரு தடவ எனக்கு இப்படியெல்லாம் யாரையாவது அறிமுகம் செய்து வச்சீங்க என லிசியிடம் கொதித்த வாணி நான் அம்மாட்ட போறேன் பி ஜி படிக்கணும்னு நினச்சதே எல்லா வகையிலும் தப்பு போல வேதனையில் துடிக்க அவள் சொல்லிய பாங்கிலும் அவள் கண்ணில் துளிர்த்த நீரிலும் லிசி புலிக் காட்டுக்குள் அவன் இறங்கி இருக்கிறானே என டேய் டேய் என்றபடி வெளிறிப் போய் பதறிக் கொண்டிருந்த கணங்களில் வாணியோ சற்றும் அசையக் கூட இல்லை.
முன் சீட்டிலிருந்தவன் அவள் கண்ணில் நீரைப் பார்க்கவும் தாங்காமல் இப்போது இவள் புற கதவை திறந்து கொண்டு அவளுக்கு அருகில் வந்து அமர்ந்திருந்தான்.
ப்ளீஸ் வாணி அழாத எதுனாலும் சிரிச்சுகிட்டே என்ன தப்புன்னு சொல்லி புரிய வைக்கிற நீ இப்ப எதுக்கு இவ்ளவு டென்ஷனாகுற?
அவன் இவள் முகம் பார்த்து கண்ணோடு நோக்கி கேட்க இவளோ கண்களை இறுக மூடியபடி பற்கள் கடிபட எனக்கு ட்ரெங்கர்ட்ஸ்ட்ட பேசுற பழக்கம் கிடையாது என அறிவித்தாள்.
எப்ப தப்புன்னு பட்டுதோ அப்பவே லிக்கர் அடிக்க்ஷனெல்லாம் விட்டுட்டேன்பா என் காலேஜ் டைம்லயே அந்த பழக்கம் கிடையாது அவன் கொடுத்த அறிவிப்பில் எதோ உள்குத்து நிச்சயமாய் இருப்பதாக பட்டது வாணிக்கு.
எந்த ஒரு காரணத்திற்காகவும் இந்தப் பழக்கத்தை அவள் ஒத்துக் கொள்ளப் போவதில்லைதான் ஆனாலும் அவனை பேசவே விடமாட்டேன் என்பது சரியாகப் படவில்லை.
இங்க பாரு வாணிமா நிஜம்மா சொல்றேன் நீயே வேணாலும் டாக்டர்ஸ் யார்ட்டயாவது கேட்டுப் பாரு இப்படி எப்பவாவது ஒரு டைம் கொஞ்சமே கொஞ்சம் லிக்கர் சாப்டுறது அதுவும் சில பர்டிகுலர் டைப்தான் சாப்டுறது நம்ம ப்ளட் சர்குலேஷன் ஹார்ட் எல்லாத்துக்கும் நல்லதுதான்னு சொல்றாங்க.. அதனால என இன்னுமாய் சொல்ல வந்தவன் இதுவே போதுமான விளக்கமாய் பட்டுவிட முழு நம்பிக்கையுடனேயே இவளைப் பார்த்தான்.
ஆனால் அவன் லிக்கர் நல்லது என சொன்ன வியாக்கியனத்துக்கு நங்க் என அவன் நடு மண்டையில் கொட்டினால் என்ன என்ற அளவு எரிச்சல் எழுகிறதுதானே இருந்தாலும் இதே வகை கருத்துக்களை அவளும் படித்திருப்பதாலும் விசாகன் தப்பு எனத் தெரிந்தால் மாற்றிக் கொள்வேன் என சொல்வது வெறும் வாய்ப் பேச்சல்ல அது அவன் சுபாவம் என இதற்குள் அவள் கண்டிருப்பதாலும் அவன் அடிக்க்ஷென் அதிகமாய் குடித்தல் என்ற பழக்கம் எல்லாம் இல்லை என்றுவிட்டதால் அவள் சொல்ல வேண்டிய முதல் விஷயமே குறைந்த அளவோ அதிக அளவோ எந்த அளவில் மது அருந்தினாலும் அது ஆணுக்கும் சரி பெண்ணுக்கும் சரி மலட்டுத்தன்மையை உண்டு செய்யும் என்பதுதான்.
ஆக அடுத்த விஷயத்திற்கு வந்தாள் கொஞ்சம் யோசிச்சுப் பாருங்க விசாகன் நாம ஒவ்வொரு நிமிஷமும் எடுக்கிற முடிவுதான் நம்ம வாழ்க்கையை நிர்மாணிக்குது.
அங்க தோப்புலயே நாங்க எல்லோரும் தங்கிட்டு காலைலதான் வருவமே யாரையும் ட்ரிங் அன்ட் ட்ரைவ்க்கெல்லாம் அலவ் பண்ணவே மாட்டேன்பா இன்னும் அவன் கொள்கையிலேயே நின்றான் விசாகன்.
இவளது அடுத்த கேள்வியில் தன் இடது கை கட்டைவிரலை நாடியில் தட்டி அரை நிமிடம் போல் யோசித்தவன் நான் ட்ரைவிங் உங்க ஃப்ரெண்ட்னு யாரைப் பத்தியும் பேசல விசாகன் வீட்ல யாருக்கோ திடீர்னு உடம்பு சரியில்ல எமெர்ஜென்ஸி திடீர்னு நமக்கே எதோ ப்ரச்சனை முடிவெடுக்க நாம தெளிவா இருந்துதானே ஆகணும்?
அதான் யோசிக்கிறேன்னு சொல்லி இருக்கேன்ல இப்படில்லாம் என்னை மட்டும் கேளு என் மேல அவ கோபத்துல இருக்கான்னு சொல்லிட்டு இருந்தேனே அதைப் பத்தி ஒரு வார்த்தை கேட்டியா நீ?
என விசாகன் பேச்சை இந்தப் புள்ளிக்கு கொண்டு வந்தவன் நீங்கதான் யோசிச்சு முடிவெடுக்கேன்னு சொல்லிட்டீங்களே சாரே அப்றம்தானே நான் உங்கட்ட பேசுறதா வேண்டாமான்னே முடிவு செய்ய முடியும் யாருக்காகவும் நானும் என் பாலிசியெல்லாம் மாத்திக்க முடியாது.
எதையாவது அவன் தீவிரமாக சிந்திக்கத் துவங்கினால் இப்படித்தான் வெகுவாக நிதானம் காட்டுவான் முழு மனதாக ஒரு முடிவுக்கு வரும் வரைக்கும் இதை தொடருவான் என்பது அவளுக்குத் தெரியாதே அடுத்ததாய் இரண்டு மாதம் கடந்திருந்தது.
வாணியும் அவன் வருவான் என் அறிந்து அதான் முன்னமே சாப்ட வர சொல்லி வச்சுருக்காளே அவனுக்கும் சேர்த்து சமைத்து வைத்துவிட்டு ட்ரைவிங் க்ளாஸ் போறேன் என அவன் வருவதற்கு முன்பே தலை மறைவாகிவிடுவாள்.
இக் காலகட்டத்தில் குறிப்பிட்ட ஒரு டெக்னாலஜியை இந்திய தொலைதொடர்பு முழுமைக்கும் கொண்டு வரும் முன் பரிசோதனை முயற்சிக்கென அப்போது தென்காசி அலுவலகத்தை தேர்ந்தெடுத்திருந்தது.
அதற்காக தென்காசியில் சில மாத காலம் தங்க வேண்டிய சூழ்நிலையில் இருந்த அவர் லின் ஆஃபீஸர்ஸ் சூட் அலுவலகர்களுக்கான விருந்தினர் விடுதியில் தங்கி இருந்தார்.
தென்காசி அலுவலகம் இருப்பது அந்த சிறு நகரத்தின் மையப் பகுதியில்தான் என்றாலும் இந்த விடுதி அறை இருப்பது தென்காசிக்கு அடுத்திருக்கும் மேலகரம் எனும் சிற்றூரில்.
இரவில் அந்த மேலகர விடுதி அறையில் அமர்ந்து தொலைகாட்சியில் செய்தியை பார்த்துக் கொண்டிருந்த வாணியின் அப்பாவிற்கு வெளியே நிலவரம் ஏதோ சரியில்லை என்று தோன்றிக் கொண்டே இருக்கிறது.
மலையில கண்டிப்பா கொடும் மழை இருக்கும் சார் என் பாட்டி சொல்லிட்டு இருக்குது இன்னைக்கு தண்ணி அத்தன பாலத்தையும் அள்ளிட்டு போயிரும்னு நூத்து கிழவி சார் அது காத்த வச்சே கரெக்டா சொல்லிடும்.
சரி இசக்கி எதுக்கும் நான் நைட் நம்ம ஆஃபீஸ்க்கே போய்டுறேன் இவர் சொல்லிக் கொண்டிருக்கும் போதே ஒரு வித பூவாசத்தோடு பரும் பரும் தூறலாக விழுகின்றது மழை.
சார் பூவாசம் பார்த்தீங்களா மழைகாத்துல மலையில இருந்து இறங்குது சார் தண்ணியும் மலையில இருந்து இறங்கிச்சுன்னா இன்னும் கொஞ்ச நேரத்துல ஆனப் பாலம் வந்துடும்ங்களே வெளிய போகாதீங்க இசக்கி தடுத்தார்.
ஆஃபீஸ்ல நைட் டூட்டி ஆட்கள் இருக்காங்க இசக்கி கூடவே பவர் ப்ளான்ட் வேற கீழ இருக்குது ஆத்துக்கு பக்கதுலதான இருக்கு நம்ம ஆஃபீஸ்?
அது ரொம்பவும் ஆபத்து இசக்கிக்கு புரியும் வகையில் சொல்லிக் கொண்டே அவசரமாய் அறைக்குள் ஓடிய கருணாகரன் திரும்பி வரும் போது இரவு உடையிலிருந்து ட்ராக் ஷூட்டுக்கு மாறி இருந்தார்.
ரெண்டு நாள்தான ஆச்சு உங்க வைஃபுக்கு டெலிவரி ஆகி வீட்டுக்கு போங்க எதுவும் ஹெல்ப் தேவைப்படலாம் இப்படி சொல்லிக் கொண்டே கருணாகரன் போய் அங்கிருந்த பைக்கை எடுத்தார்.
சார் உங்களுக்கு உங்க வேலைய ஒழுங்கா செய்யணும்னா எனக்கும் என் வேலைய ஒழுங்கா செய்யணும் சார் உங்க செக்யூரிட்டி நான் இவரும் பைக்கில் ஏறி இருந்தார்.
அந்த ஆனைப்பாலத்தின் அருகில் ஆற்றின் கரையில் கிடந்த வட்டப் பாறையில் அமர்ந்துதான் தன் ஸ்வீட்ஹார்ட் சமியுடன் மொபைலில் அரட்டை அடித்துக் கொண்டிருந்தான் விசாகன்.
போர் என்ற ஃபீலிங் ஒரு காரணம் என்றால் இதுவரைக்கும் யாருக்காகவும் எதையும் விட்டுக் கொடுத்தேன் என்ற நிலைக்கு செல்லாதவனுக்கு வாணிக்காக இந்த பழக்கத்தை விட்டுவிடலாமா என்று கூட தோன்றுகிறதே அது முக்கிய காரணம்.
ஆனால் அதை அவனால் முழு மனதாய் ஏற்றுக் கொள்ள முடியவில்லை என்பதோடு இப்படி லிக்கரா நம்ம ஃப்ரெண்ட்ஷிப்பா என வாணி ஒரு வகையில் இவனை கானர் செய்திருப்பது இவனுக்கு கடும் வருத்தம்.
ஆக இங்கு வரை வந்துவிட்டவன் பாலம் அருகில் ஆற்றடிக்கு இறங்கிய பின் அங்கிருந்து நடந்து செல்ல வேண்டிய அவர்கள் தோப்பை நோக்கி செல்ல மனமற்று அங்கேயே அமர்ந்து விட்டான்.
இவன் சொல்லிக் கொண்டிருக்க அதே நொடி அவன் பின்னிருந்த அந்த பெயர் தெரியா நெடு மரம் க்ர்க்சரக் என்ற ஒற்றை சத்தத்தில் வேரோடாய் சரிந்து விழுகிறது.
கிளை உருவிக் கொண்டால் திரும்பவும் இவன் சட்னிதானே துள்ளி எழுந்தவன் ஆற்றங்கரை சரிவில் சரசரவென ஏறி மேலிருக்கும் பாலத்தை நோக்கி ஓடினான்.
பாலத்தில் ஏறி இவன் கார் அருகில் கால் வைத்த தருணம் அத்தனை இருட்டிலும் பள பளவென பாய்ந்து வரும் அந்த ராட்சதம் அவன் பார்வைக்கு படுகின்றது.
அமேசான் காடுகளுக்கு பிரபலமான தென் அமெரிக்க நாடுகளில் ஒன்றான பெரு நாட்டில் அடிக்கடி கனமழை மற்றும் பெருவெள்ளம் ஏற்படுவது வழக்கம்.
சிறிலங்காவுக்கு மட்டுமல்ல புலம்பெயர் தமிழர்களுக்கும் பெரும் சவால்கள் நிறைந்த போர்க் களமாக மாறிவரும் ஜெனிவா ஈழம் செய்திகள் சிறிலங்காவுக்கு மட்டுமல்ல புலம்பெயர் தமிழர்களுக்கும் பெரும் சவால்கள் நிறைந்த போர்க் களமாக மாறிவரும் ஜெனிவா அடுத்து வரும் மூன்றாவது வாரத்தில் ஆரம்பமாகப்போகும் ஜெனிவா ஐ.நா.வின் மனித உரிமைகள் பேரவையின் மாநாடு சிங்கள ஆட்சியாளர்களுக்குப் பெரும் சவாலாகவே இருக்கப் போகின்றது.
முள்ளிவாய்க்கால் பேரழிவின் மூன்றாவது ஆண்டை எட்டியிருக்கும் நிலையில் கூடவிருக்கும் இந்த மாநாட்டில் சிறிலங்காவை நோக்கிப் பல குற்றச்சாட்டுக்கள் எழுப்பப்படலாம் என்றே நம்பப்படுகின்றது.
இறுதி யுத்த காலத்தில் இடம்பெற்ற போர்க் குற்றங்கள் மனித குலத்திற்கெதிரான குற்றங்கள் குறித்த பொறுப்புக் கூறும் கடப்பாட்டையும் ஈழத் தமிழர்களுக்கான அரசியல் தீர்வையும் முன்வைத்து சிறிலங்கா ஆட்சியாளர்கள்மீது அழுத்தங்களைப் பிரயோகித்துவரும் அமெரிக்காவும் மேற்குலக நாடுகளும் இந்த மாநாட்டிலும் மென்மையான போக்குக்களைக் கடைப்பிடிப்பார்கள் என எதிர்பார்க்க முடியாது.
இறுதிப் போர் முடிவுக்கு வரும்வரை அனைத்துலக நாடுகளின் அழுத்தங்களின்றி அதனைத் தொடர்வதற்காக சர்வதேச சமூகத்திடம் சிங்கள ஆட்சியாளர்கள் வழங்கியிருந்த எந்த வாக்குறுதியும் இதுவரை நிறைவேற்றப்படவில்லை.
விடுதலைப் புலிப் பயங்கரவாதிகளிடமிருந்து விடுவிக்கப்பட்டதாகத் தெரிவிக்கப்படும் ஈழத் தமிழ் மக்களது அவல வாழ்வுக்கு நிரந்தரமான தீர்வு எதனையும் சிங்கள ஆட்சியாளர்கள் இதுவரை வழங்கவில்லை.
மாறாக தமிழ் மக்களது வாழ்விடங்கள் அனைத்தும் இராணுவ முற்றுகைக்குள்ளாக்கப்பட்ட நிலையில் இப்போதும் தமிழின அழிப்புப் போரின் தொடர்ச்சி நீண்டு வருகின்றது.
நியானமான காரணங்களுடன் தமக்கான நீதிக்காக உலகின் மனச்சாட்சிக் கதவைத் தட்டிக்கொண்டே இருக்கும் தமிழ் மக்களது உணர்வுகளைத் தொடர்ந்தும் தம்மால் புறக்கணிக்க முடியாது என்பதை மேற்குலகு நன்றாகவே புரிந்து வைத்துள்ளது.
கடந்த வாரம் ஜெனிவா அக்கடமியில் இலங்கையில் இடம்பெற்ற போர்க்குற்றங்கள் தொடர்பாக மனித உரிமைகள் கண்காணிப்பகம் ஏற்பாடு செய்த மாநாட்டில் கலந்துகொள்ள சிறிலங்காவிற்கு அழைப்பு விடுக்கப்படவில்லை.
அத்துடன் இந்த மாநாட்டைத் தடுப்பதற்கு ஜெனிவாவிலுள்ள சிறிலங்காத் தூதரகம் பல்வேறு முயற்சிகளை மேற்கொண்டபோதும் அது வெற்றியளிக்கவில்லை.
இலங்கை தொடர்பான மிக முக்கியமான மாநாட்டுக்கு சிறிலங்கா அழைக்கப்படாததுடன் அதில் உரையாற்றிய பல நாடுகளின் பிரதிநிதிகள் சிறிலங்கா ஆட்சியாளர்களை அனைத்துலக போர்க்குற்ற நீதிமன்றத்தில் நிறுத்த வேண்டும் என்ற கோரிக்கையினையும் முன்வைத்துள்ளார்கள்.
இதனிடையே ஜெனிவாவில் நடக்கவுள்ள ஐ.நா மனித உரிமைகள் பேரவைக் கூட்டத்தொடரில் சிறிலங்காவுக்கு எதிரான நகர்வுகளை மேற்கொள்ள செய்யப்படும் பரப்புரைகளை முறியடிக்க சிறிலங்கா அரசு பல்வேறு முயற்சிகளை மேற்கொண்டு வருகின்றது.
சிறிலங்கா ஜனாதிபதி மகிந்த ராஜபக்சவின் முழுக் கண்காணிப்புடன் மேற்கொள்ளப்படும் இந்த முறியடிப்பு நடவடிக்கைகளுக்காக அமைச்சர்களும் உயர் அதிகாரிகளும் பல்வேறு நாடுகளுக்கும் பரப்புரைகளுக்காகவும் ஆதரவு கோருவதற்காகவும் அனுப்பி வைக்கப்பட்டுள்ளனர்.
ஜெனிவா மாநாட்டில் சிறிலங்கா அரசுக்கெதிரான அழுத்தங்களை அதிகரிக்கச் செய்வதற்காகப் புலம்பெயர் தமிழர்கள் மேற்கொண்டுவரும் பரப்புரைகளையும் ஜெனிவா முன்றலில் அவர்கள் நடாத்தப்படவுள்ள ஆர்ப்பாட்டத்தினையும் குழப்புவதற்கான நகர்வுகளும் மேற்கொள்ளப்பட்டுள்ளதாகக் கொழும்புத் தகவல்கள் தெரிவிக்கின்றன.
ஐரோப்பிய நாடுகளெங்குமிருந்து ஜெனிவாவுக்குப் பெருந்திரளாகத் தமிழர்கள் சென்றுவிடுவதைத் தடுக்கும் நடவடிக்கைகளை மேற்கொள்ளும்படி சிங்கள அரசு தனது தூதராலயங்களுக்கு அறிவுரை வழங்கியுள்ளது.
புலம்பெயர் தமிழர்களிடையே பிளவுகளையும் குழப்பங்களையும் விளைவித்துவரும் சிறிலங்காவின் தமிழ்ப் புலனாய்வாளாகள் இதற்காக உசார் படுத்தப்பட்டுள்ளனர்.
குழப்பங்களையும் எதிர்ப் பேரணிகளையும் நடாத்துவதன் ஊடாகத் தமிழ் மக்களை எரிச்சலடையச் செய்யவும் அதனூடாகத் தமிழ் மக்களது பங்கேற்பைக் குறைக்க முடியும் எனவும் சிறிலங்கா உளவாளிகள் அறிவுறுத்தப்பட்டுள்ளனர்.
புலம்பெயர் தேசங்களில் உருவாகிவரும் அமைப்புக்களில் வேறுபாடு இருந்தாலும் அதன் இலக்கு ஒன்றாகவே இருக்க வேண்டும் என்பதே புலம்பெயர் தமிழர்களது முடிவாக உள்ளது.
எமது போர்க் களம் தமிழீழத்தை மீட்பதற்கானதாகவும் தமிழீழ மக்களை விடுவிப்பதற்கானதாகவும் மட்டுமே இருக்கவேண்டுமே தவிர எமக்குள் மோதிக்கொள்வதற்காகவும் எம்மிடையே பலப் பரீட்சை மேற்கொள்வதற்காகவுமான களமாக இருக்கக்கூடாது.
ஐரோப்பிய நாடுகளில் நடாத்தப்பட்ட இரண்டு மாவீரர் தினங்கள் எப்படி சிங்கள ஆட்சியாளர்களை மகிழ்வித்ததோ அவ்வாறே இரண்டு ஜெனிவாப் போராட்டங்களும் எதிரியை மகிழ்விக்கவும் பலப்படுத்தவும் மட்டுமே உதவும் என்பதை இதில் சம்மந்தப்பட்டவர்கள் புரிந்து கொள்ள மறுப்பது வேதனையானது.
இதனால்தான் நாடு கடந்த தமிழீழ அரசாங்கம் மேற்கொள்ளவுள்ள போட்டி ஜெனிவா ஆர்ப்பாட்டத்திற்குப் பலம் சேர்க்கும் நோக்கில் லண்டனிலிருந்து ஜெனிவா நோக்கி நடைபயணம் மேற்கொள்ளும் தமிழர்களை பிரான்சில் வரவேற்பதில்லை என்ற முடிவை பிரான்ஸ் தமிழ் வர்த்தகர் சமூகம் எடுத்துள்ளது.
அதுவே தமிழீழ மண்ணின் விடுதலைக்கும் தமிழீழ மக்களது விடிவிற்கும் பலம் சேர்க்கும் என்பதைப் புரிந்து கொண்டு இனிமேலாவது போட்டி நிகழ்வுகளைக் கைவிடும்படி அவர்கள் கோரிக்கையும் விடுத்துள்ளனர்.